Na temelju članka 35. točke 3. Zakona o lokalnoj i područnoj (regionalnoj) samoupravi (”Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15., 123/17., 98/19. i 144/20.) i članka 37. podstavka 13. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15. 11/15.-pročišćeni tekst 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst) Županijska skupština Koprivničko-križevačke županije na 7. sjednici održanoj 14. lipnja 2022. donijela je

**R J E Š E N J E**

 **o izmjeni Rješenja o izboru predsjednika, potpredsjednika i članova**

**Odbora za zdravstvo, socijalnu skrb, umirovljenike i osobe starije životne dobi, osobe s invaliditetom i socijalnu uključenost**

 **Županijske skupštine Koprivničko-križevačke županije**

**I.**

 U Rješenju o izboru predsjednika, potpredsjednika i članova Odbora za zdravstvo, socijalnu skrb, umirovljenike i osobe starije životne dobi, osobe s invaliditetom i socijalnu uključenost Županijske skupštine Koprivničko-križevačke županije („Službeni glasnik Koprivničko-križevačke županije“ broj 17/21.) u točki I. podtočka 4. mijenja se i glasi:

 „4. SINIŠA FABIJANEC (SDP) iz Koprivnice, za člana,“.

**II.**

Ovo Rješenje objavit će se u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 029-01/22-01/6

URBROJ: 2137-02/03-22-2

Koprivnica, 14. lipnja 2022.

**PREDSJEDNIK**

 Damir Felak, dipl. ing.

**Obrazloženje**

Članici Županijske skupštine Koprivničko-križevačke županije, Sandri Sinjeri danom 21. svibnja 2022. godine započinje teći mirovanje mandata, a zbog obnašanja dužnosti zamjenice člana Uprave trgovačkog društva Koprivničke vode d.o.o. kojem je osnivač Grad Koprivnica, a ista je utvrđena kao nespojiva s obnašanjem dužnosti članice predstavničkog tijela jedinice lokalne i područne (regionalne) samouprave.

 Sandra Sinjeri izabrana je kao članica Županijske skupštine i za članicu Odbora za zdravstvo, socijalnu skrb, umirovljenike i osobe starije životne dobi, osobe s invaliditetom i socijalnu uključenost, a tijekom mirovanja mandata, prava i obveza izabranih članova predstavničkog tijela miruju.

Klub SDP-a i HSLS-a dostavio je zahtjev kojim predlaže da se utvrdi prijedlog kojim će se umjesto Sandre Sinjeri u radno tijelo Županijske skupštine nadležno za razvoj djelatnosti zdravstva, socijalne skrbi, zaštite prava i interesa umirovljenika i osoba starije životne dobi, osoba s invaliditetom i socijalnu uključenost izabrati Siniša Fabijanec iz Koprivnice.

Odbor za izbor i imenovanja utvrdio je prijedlog kojim se predlaže Županijskoj skupštini Koprivničko-križevačke županije donošenje Rješenja o izmjeni Rješenja o izboru predsjednika, potpredsjednika i članova Odbora za zdravstvo, socijalnu skrb, umirovljenike i osobe starije životne dobi, osobe s invaliditetom i socijalnu uključenost Županijske skupštine Koprivničko-križevačke županije.

 ODBOR ZA IZBOR I IMENOVANJA